Document ID: /roh_data/filtered/fineweb-2-filterrobots_roh.jsonl.gz/17060

Grischun Central - Abitaziuns favuraivlas per indigens a Lantsch
La societad d’abitadi Lantsch ha festivà il mardi l’emprima badigliada per ina chasa da pliras famiglias cun garascha sutterana. La primavaira 2016 duain las otg abitaziuns esser prontas per ils locataris indigens.
La societad d’abitadi Lantsch è vegnida fundada l’onn 2011, quai cun l’intent da porscher abitaziuns favuraivlas per indigens. Sco quai ch’il president Donat Simeon ha ditg, sajan trais abitaziuns gia reservadas ed ins saja da buna speranza, da dar en locaziun tut las otg abitaziuns.
Per radund 3,4 milliuns francs vegnan construidas abitaziuns da dus fin quatter stanzas e mez.